बिथांआ एजिपि दोलोनि आफादगिरि अटुर बरा बिथांनो लाइजामनि गेजेरजों फोरमायहरनानै दोलोनिफ्राय आखाय दैखाङो, “दोलोनि दैदेनगिरिफोरा गाहाय थाखोनि मावथि सोद्रोमाफोरजों सावरायाजासे बिजेपि दोलोजों गोरोबथा जाफिन्नायनि थांखि लादों। दोलोनि बेबादि थांखि लानायखौ हेंथा खालामनानै आं दोलोनिफ्राय आखाय दैखांनाय जाबाय” होन्ना बिथांआ फोरमायो। दोलोनि मावथि बरदलय बिथांआ थांनाय 2010 माइथायाव एजिपि दोलोआव मुं थिसनदोंमोन।